ddrg/super_eurlex huggingface dataset:
(1)

Pod nadpisom „Fyzické osoby“ sa vypúšťajú tieto záznamy: (a) „Ibrahim Ben Hedhili Ben Mohamed Al-Hamami. Adresa: Via Vistarini Number 3, Frazione Zorlesco, Casal Pusterlengo, Lodi, Taliansko. Dátum narodenia: 20. 11. 1971. Miesto narodenia: Koubellat, Tunisko. Štátna príslušnosť: Tunisko. Číslo cestovného pasu: Z106861 (tuniský pas vydaný 18. 2. 2004, jeho platnosť sa skončila 17. 2. 2009). Dátum zaradenia do zoznamu podľa článku 2a ods. 4 písm. b): 25. 6. 2003.“ (b) „Habib Ben Ali Ben Said Al-Wadhani. Dátum narodenia: 1. 6. 1970. Miesto narodenia: Tunis, Tunisko. Štátna príslušnosť: Tunisko. Číslo cestovného pasu: L550681 (tuniský cestovný pas vydaný 23. 9. 1997, jeho platnosť sa skončila 22. 9. 2002). Ďalšie informácie: a) Talianske daňové registračné číslo: WDDHBB70H10Z352O; b) člen Tunisian Combatant Group; c) údajne mŕtvy; d) meno matky Aisha bint Mohamed. Dátum zaradenia do zoznamu podľa článku 2a ods. 4 písm. b): 3. 9. 2002.“ (c) „Sulayman Khalid Darwish [alias a) Abu al-Ghadiya b) Suleiman Darwish]. Dátum narodenia: a) 2. 5. 1976, b) 1974. Miesto narodenia: Al-Ebada village, Damascus, Syria. Štátna príslušnosť: Sýria. Číslo cestovného pasu: a) 3936712 (sýrsky cestovný pas); b) 11012 (sýrsky cestovný pas). Ďalšie informácie: a) Meno otca je Khalid Darwish bin Qasim; b) Údajne zomrel v Iraku v roku 2005. Dátum zaradenia do zoznamu podľa článku 2a ods. 4 písm. b): 28. 1. 2005.“ (d) „Suhayl Fatilloevich Buranov (alias Suhayl Fatilloyevich Buranov). Meno v pôvodnom písme: Бypaнов Сухайл Фатиллоевич. Adresa: Massiv Kara-Su-6, building 12, apt. 59, Tashkent, Uzbekistan. Dátum narodenia: 1983. Miesto narodenia: Tashkent, Uzbekistan. Štátna príslušnosť: Uzbekistan. Ďalšie informácie: a) jeden z vodcov Skupiny islamského džihádu; b) údajne mŕtvy v Pakistane v roku 2009. Dátum zaradenia do zoznamu podľa článku 2a ods. 4 písm. b): 21. 4. 2008.“ (e) „Najmiddin Kamolitdinovich Jalolov. Meno v pôvodnom písme: Жалолов Ηажмиддин Камолитдинович. Adresa: S. Jalilov Street 14, Khartu, Andijan Region, Uzbekistan. Dátum narodenia: 1972. Miesto narodenia: Andijan Region, Uzbekistan. Štátna príslušnosť: Uzbekistan. Ďalšie informácie: a) jeden z vodcov Skupiny islamského džihádu; b) údajne mŕtvy v Pakistane v septembri 2009. Dátum zaradenia do zoznamu podľa článku 2a ods. 4 písm. b): 21. 4. 2008.“ (f) „Mahdhat Mursi Al-Sayyid Umar [alias a) Abu Hasan; b) Abu Khabab; c) Abu Rabbab]. Dátum narodenia: 19. 10. 1953. Miesto narodenia: Alexandria, Egypt. Štátna príslušnosť: egyptská. Ďalšie informácie: a) člen skupiny Egyptian Islamic Jihad. b) Potvrdené, že zomrel v Pakistane v roku 2008. Dátum zaradenia do zoznamu podľa článku 2a ods. 4 písm. b): 29. 9. 2005.“
14.

Agha Jan Alizai [alias: a) Haji Agha Jan Alizai; b) Hajji Agha Jan; c) Agha Jan Alazai; d) Haji Loi Lala; e) Loi Agha; f) Abdul Habib]. Hodnosť/titul: hádždží. Dátum narodenia: a) 15. 10. 1963; b) 14. 2. 1973; c) 1967; d) približne rok 1957. Miesto narodenia: a) obec Hitemchai, provincia Hilmand, Afganistan; b) provincia Kandahár, Afganistan. Štátna príslušnosť: afganská. Ďalšie informácie: a) riadi sieť obchodovania s narkotikami v afganskej provincii Hilmand; b) pravidelne cestuje do Pakistanu. Dátum označenia OSN: 4. 11. 2010. Ďalšie informácie zo zhrnutia dôvodov zaradenia do zoznamu, ktoré poskytol sankčný výbor: Agha Jan Alizai riadi jednu z najväčších sietí obchodovania s narkotikami v provincii Hilmand v Afganistane a Talibanu poskytuje finančné prostriedky ako výmenu za ochranu jeho obchodovania s narkotikami. V roku 2008 sa skupina obchodníkov s narkotikami vrátane Alizaia dohodla, že Talibanu bude platiť daň z pozemkov, na ktorých sa pestuje ópiový mak, ako výmenu za súhlas Talibanu s tým, že Taliban bude organizovať prepravu surovín potrebných na výrobu narkotík. Taliban tiež súhlasil s tým, že bude chrániť pašerákov narkotík a ich sklady, pričom pašeráci poskytnú bojovníkom Talibanu prístrešie a zabezpečia ich prepravu. Alizai bol tiež zapojený do nákupu zbraní pre Taliban a pravidelne cestuje do Pakistanu, kde sa stretáva s vysokými predstaviteľmi Talibanu. Alizai tiež uľahčil obstaranie falošných iránskych pasov pre členov Talibanu, aby mohli vycestovať do Iránu a zúčastniť sa tam na výcviku. V roku 2009 Alizai zabezpečil pas a finančné prostriedky pre veliteľa Talibanu, ktorý vycestoval do Iránu.
(39)

Komisia a Výbor pre leteckú bezpečnosť uznali úsilie o odstránenie bezpečnostných nedostatkov v systéme civilného letectva v Eritrei. Na základe spoločných kritérií a až do účinného vykonania primeraných opatrení na nápravu nedostatkov zistených ICAO a najmä nevyriešených závažných bezpečnostných rizík sa však dospelo k záveru, že príslušné orgány Eritrey nie sú v tomto štádiu schopné vykonávať a presadzovať príslušné bezpečnostné normy voči leteckým dopravcom pod ich regulačnou kontrolou. Všetci leteckí dopravcovia, ktorí získali osvedčenie v Eritrei, by preto mali podliehať zákazu vykonávania leteckej dopravy a mali by sa zaradiť do prílohy A.
(19)

Pokiaľ ide o normálnu hodnotu, vzhľadom na nespoluprácu výrobcu z analogickej krajiny sa táto určila na základe informácií o priemernej cene indického dovozu do Únie dostupných v rámci dovoznej štatistiky Eurostatu týkajúcej sa ORP. (India je krajinou s najvyšším objemom dovozu do Únie). Pokiaľ ide o vývoznú cenu, vzhľadom na nespoluprácu vyvážajúcich výrobcov z ČĽR bola táto založená na informáciách o priemernej cene čínskeho dovozu do Únie dostupných v rámci dovoznej štatistiky Eurostatu týkajúcej sa ORP. Na tomto základe sa stanovilo dumpingové rozpätie ako rozdiel medzi priemernou cenou indického dovozu do Únie použitej ako normálna hodnota a priemernou cenou čínskeho dovozu použitou ako vývozná cena. Výpočet dumpingu viedol k stanoveniu dumpingového rozpätia vo výške 64 %.
(3)

Nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (2) sa v súčasnosti preskúmava v kontexte reformy spoločnej politiky v oblasti rybného hospodárstva. Uvedené nariadenie ustanovuje pozastavenie ciel na určité produkty rybného hospodárstva. S cieľom zlepšiť ucelenosť systému a zefektívniť postupy autonómnych preferenčných režimov Únie pre produkty rybného hospodárstva by sa mal zaviesť istý počet autonómnych colných kvót, ktoré by nahradili pozastavené clá, pričom nariadenie (ES) č. 104/2000 by sa malo primeraným spôsobom zmeniť a doplniť. Nové autonómne colné kvóty by mali mať dostatočný objem, aby sa zabezpečilo primerané zásobovanie Únie surovinami rybného hospodárstva a aby sa zaručila predvídateľnosť a kontinuita dovozu.
I.

Záznamy o osobách uvedených v zozname fyzických a právnických osôb, subjektov alebo orgánov, ktorý sa uvádza v prílohe II k nariadeniu (EÚ) č. 36/2012, sa nahrádzajú týmito záznamami: A. Osoby Meno Identifikačné údaje Dôvody Dátum zaradenia do zoznamu 1. Fares Chehabi (alias Fares Shihabi; Fares Chihabi) Syn Ahmada Chehabiho. Dátum narodenia: 7. máj 1972. Predseda Aleppskej priemyselnej komory. Podpredseda spoločnosti Cham Holding. Poskytuje hospodársku podporu sýrskemu režimu. 2. 9. 2011 2. Nasser Al-Ali (alias brigádny generál Nasr al-Ali) Vedúci regionálnej pobočky v meste Derá (riaditeľstvo politickej bezpečnosti). Ako vedúci regionálnej pobočky v meste Derá riaditeľstva politickej bezpečnosti zodpovedá za zadržiavanie a mučenie zadržaných osôb. Od apríla 2012 vedúci sídla riaditeľstva politickej bezpečnosti v Derá (bývalý vedúci pobočky v Homse). 23. 1. 2012 3. Sulieman Maarouf (alias Suleiman Maarouf, Sulayman Mahmud Ma’ruf, Sleiman Maarouf, Mahmoud Soleiman Maarouf; Sulaiman Maarouf) Cestovný pas: je držiteľom pasu UK. Obchodník blízky rodine prezidenta Al-Assada. Vlastní podiely v televíznej stanici Dounya TV, ktorá je zaradená do zoznamu. Blízky Muhammadovi Nasifovi Khayrbikovi, ktorý patrí medzi označené osoby. Podporuje sýrsky režim. 16. 10. 2012 4. Razan Othman Manželka Ramiho Makhloufa, dcéra Walifa Othmana. dátum narodenia: 31. januára 1977. miesto narodenia: guvernorát Latakia. Identifikačné číslo: 06090034007. Má blízke osobné a finančné vzťahy s Rami Makhloufovou, ktorá je sesternicou prezidenta Bashara Al-Assada a hlavnou finančnou podporovateľkou režimu a ktorá patrí medzi označené osoby. Ako taká je spojená so sýrskym režimom a využíva výhody, ktoré z toho plynú. 16. 10. 2012 B. Subjekty Meno Identifikačné údaje Dôvody Dátum zaradenia do zoznamu 1. Centre d’études et de recherches syrien (CERS) [alias Centre d’Etude et de Recherche Scientifique (CERS); Scientific Studies and Research Center (SSRC); Centre de Recherche de Kaboun] Barzeh Street, PO Box 4470, Damas. Poskytuje podporu sýrskej armáde na získanie materiálov, ktoré priamo slúžia na sledovanie demonštrantov a represie voči nim. 1. 12. 2011 2. Megatrade Adresa: Aleppo Street, P.O. Box 5966, Damascus, Syria; fax: 963114471081. Vystupuje ako zástupca pre Scientific Studies and Research Centre (SSRC), ktorý sa uvádza na zozname. Je zapojený do obchodu s položkami s dvojakým použitím, ktoré sú zakázané na základe sankcií EÚ prijatých voči sýrskej vláde. 16. 10. 2012 3. Expert Partners Adresa: Rukn Addin, Saladin Street, Building 5, PO Box: 7006, Damascus, Syria. Vystupuje ako zástupca pre Scientific Studies and Research Centre (SSRC), ktorý sa uvádza na zozname. Je zapojený do obchodu s tovarom dvojakého použitia, ktorý je zakázaný na základe sankcií EÚ prijatých voči sýrskej vláde. 16. 10. 2012
(2)

V súlade s článkom 10 ods. 1 nariadenia (ES) č. 1831/2003 boli prípravky z Pediococcus acidilactici CNCM MA 18/5M DSM 11673, Pediococcus pentosaceus DSM 23376, Pediococcus pentosaceus NCIMB 12455, Pediococcus pentosaceus NCIMB 30168, Lactobacillus plantarum DSM 3676, Lactobacillus plantarum DSM 3677 a Lactobacillus buchneri DSM 13573 zapísané do registra kŕmnych doplnkových látok Spoločenstva ako existujúce výrobky patriace do funkčnej skupiny doplnkové látky do siláže, a to pre všetky druhy zvierat.
1.

časť 1 sa nahrádza takto: „ČASŤ 1 Regionalizované územia krajín uvedených v častiach 2 a 3 Štát Územie Opis územia Kód ISO Verzia Argentína AR 01/2004 celá krajina AR-1 01/2004 celá krajina okrem provincií Chubut, Santa Cruz a Tierra del Fuego pre druhy, na ktoré sa vzťahuje nariadenie (EÚ) č. 206/2010 AR-2 01/2004 provincie Chubut, Santa Cruz a Tierra del Fuego pre druhy, na ktoré sa vzťahuje nariadenie (EÚ) č. 206/2010 Brazília BR 01/2004 celá krajina BR-1 01/2005 štáty Rio Grande do Sul, Santa Catarina, Paraná, São Paulo a Mato Grosso do Sul BR-2 01/2005 časť štátu Mato Grosso do Sul (okrem samosprávnych obcí Sonora, Aquidauana, Bodoqueno, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde of Mato Grosso a Corumbá); štát Paraná; štát Sao Paulo; časť štátu Minas Gerais (okrem regionálnych oblastí Oliveira, Passos, São Gonçalo de Sapucai, Setelagoas a Bambuí); štát Espíritu Santo; štát Rio Grande do Sul; štát Santa Catarina; štát Goias; časť štátu Mato Grosso zahŕňajúca regionálna jednotka Cuiaba (okrem samosprávnych obcí San Antonio de Leverger, Nossa Senhora do Livramento, Pocone a Barão de Melgaço); regionálna jednotka Caceres (okrem samosprávnej obce Caceres); regionálna jednotka Lucas do Rio Verde; regionálna jednotka Rondonopolis (okrem samosprávnej obce Itiquiora); regionálna jednotka Barra do Garça a regionálna jednotka Barra do Burgres BR-3 01/2005 štáty Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina a São Paulo Čína KN 01/2007 celá krajina KN-1 01/2007 provincia Shandong Malajzia MY 01/2004 celá krajina MY-1 01/2004 len polostrovná (západná) Malajzia Namíbia NA 01/2005 celá krajina NA-1 01/2005 južná časť kordónových bariér, ktorá sa rozprestiera od bodu Palgrave na západe ku Gam na východe Rusko RU 04/2012 celá krajina RU-1 04/2012 celá krajina okrem Kaliningradskej oblasti RU-2 04/2012 Kaliningradská oblasť Južná Afrika ZA 01/2005 celá krajina ZA-1 01/2005 celá krajina okrem: časti oblasti kontroly slintačky a krívačky, ktorá sa nachádza vo veterinárnych regiónoch Mpumalanga a v Severných provinciách, v okrese Ingwavuma veterinárneho regiónu Natal a v hraničnej oblasti s Botswanou východne od 28° zemepisnej dĺžky a okres Camperdown v provincii KwaZuluNatal“
(7)

V zmysle článku 3 ods. 2 nariadenia (ES) č. 1331/2008 je Komisia povinná požiadať Európsky úrad pre bezpečnosť potravín o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008 s výnimkou prípadov, keď by príslušné aktualizácie nemali mať vplyv na ľudské zdravie. Keďže povolenie používania dimetyldikarbonátu (E 242) na účely konzervácie všetkých výrobkov patriacich do kategórie 14.2.8 predstavuje aktualizáciu uvedeného zoznamu, ktorá by nemala mať vplyv na ľudské zdravie, nie je potrebné požiadať Európsky úrad pre bezpečnosť potravín o stanovisko.
(2)

V nariadení Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (2), sa stanovujú požiadavky na veterinárne osvedčovanie na účely uvádzania určitých zásielok živých zvierat vrátane kopytníkov do Únie. V prílohe I k uvedenému nariadeniu sa stanovuje zoznam tretích krajín, území alebo ich častí, z ktorých môžu takéto zásielky vstupovať do Únie, a vzory veterinárnych osvedčení, ktoré majú uvedené zásielky sprevádzať.
(2)

Keďže podľa rozhodnutia č. 4/2012 bolo požiadavkou používať záručné listiny prispôsobené pristúpeniu Turecka od 1. decembra 2012, príslušné záručné listiny požadované v nariadení (EHS) č. 2454/93 by sa takisto mali upraviť s účinkom od tohto dátumu. Mali by sa však stanoviť pravidlá, ktorými by sa na prechodné obdobie umožnilo používať záručné listiny podľa vzorového formulára platného pred 1. decembrom 2012, a to pod podmienkou nevyhnutných úprav.
B52

Alternatívne môže účtovná jednotka zoskupovať kvantitatívne zverejnenia vyžadované na základe odseku 13C písm. a) až e) podľa finančného nástroja a kvantitatívne zverejnenia vyžadované na základe odseku 13C písm. c) až e) podľa protistrany. Ak účtovná jednotka poskytuje vyžadované informácie podľa protistrany, od účtovnej jednotky sa nevyžaduje, aby protistrany identifikovala ich menom. Označovanie protistrán (protistrana A, protistrana B, protistrana C atď.) však musí ostať medziročne za prezentované roky konzistentné, aby sa zachovala porovnateľnosť. Zvážia sa aj kvalitatívne zverejnenia, aby sa mohli poskytnúť ďalšie informácie o druhoch protistrán. Keď sa zverejnenie súm uvedených v odseku 13C písm. c) až e) poskytuje protistrana, sumy, ktoré sú jednotlivo významné z hľadiska celkových súm protistrán, sa zverejňujú oddelene a ostávajúce jednotlivo nevýznamné sumy protistrán sa zoskupia do jednej riadkovej položky.
(5)

Náhrady, ktoré sa uplatňujú v súčasnosti, sa stanovili vo vykonávacom nariadení Komisie (EÚ) č. 861/2012 (3). Vzhľadom na to, že by sa mali stanoviť nové náhrady, uvedené nariadenie by sa malo zrušiť.
1.

Článok 2 ods. 7 sa mení a dopĺňa takto: a) v predposlednej vete písmena c) sa slová „do troch mesiacov od začatia prešetrovania“ nahrádzajú slovami „obvykle do siedmich mesiacov od začatia prešetrovania, ale v každom prípade nie neskôr ako do ôsmich mesiacov po začatí prešetrovania“; b) dopĺňa sa toto písmeno: „d) Ak Komisia obmedzila svoje preskúmanie v súlade s článkom 17, prijatie rozhodnutia podľa písmen b) a c) tohto odseku sa obmedzí na strany zahrnuté do preskúmania a na každého výrobcu, ktorý získa individuálne trhovohospodárske zaobchádzanie podľa článku 17 ods. 3.“
NARIADENIE EURÓPSKEHO PARLAMENTU A RADY (EÚ) č. 1152/2012

z 21. novembra 2012,

ktorým sa mení a dopĺňa nariadenie Rady (ES) č. 2371/2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 2,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru (1),

konajúc v súlade s riadnym legislatívnym postupom (2),

keďže:

Rybárske plavidlá Únie majú rovnaký prístup do vôd a k zdrojom Únie, na ktoré sa vzťahujú pravidlá spoločnej politiky v oblasti rybolovu.

V nariadení Rady (ES) č. 2371/2002 (3) sa stanovuje výnimka z pravidla rovnakého prístupu tak, že sa členským štátom povoľuje, aby rybolov vo vodách do 12 námorných míľ od svojich pobrežných línií obmedzili na určité plavidlá.

Komisia v súlade s nariadením (ES) č. 2371/2002 predložila 13. júla 2011 Európskemu parlamentu a Rade správu o dojednaniach o prístupe k zdrojom rybného hospodárstva v pásme do 12 námorných míľ. Uvedená správa dospela k záveru, že režim prístupu je veľmi stabilný a že uspokojivo funguje od roku 2002.

Výnimka nadobudla účinnosť 1. januára 2003 a jej platnosť skončí 31. decembra 2012. Jej platnosť by sa mala predĺžiť až do prijatia nového nariadenia na základe návrhu Komisie na nariadenie Európskeho parlamentu a Rady o spoločnej politike v oblasti rybného hospodárstva.

Nariadenie (ES) č. 2371/2002 by sa preto malo zodpovedajúcim spôsobom zmeniť a doplniť,

PRIJALI TOTO NARIADENIE:

Článok 1

V článku 17 ods. 2 nariadenia (ES) č. 2371/2002 sa prvý pododsek nahrádza takto:

„2. Vo vodách do 12 námorných míľ od základných čiar, ktoré sú ich výsostnými vodami alebo vodami spadajúcimi do ich súdnej právomoci, majú členské štáty od 1. januára 2013 do 31. decembra 2014 povolenie vyhradiť rybolov pre rybárske plavidlá, ktoré tradične lovia v týchto vodách z prístavov na priľahlom pobreží. Tým nie sú dotknuté dojednania pre rybárske plavidlá Únie plaviace sa pod vlajkou ostatných členských štátov v rámci existujúcich susedských vzťahov medzi členskými štátmi a dojednania uvedené v prílohe I, v ktorej sú pre každý členský štát stanovené zemepisné oblasti v rámci pobrežných pásiem ostatných členských štátov, kde sa vykonávajú rybolovné činnosti, a dotknuté druhy.“
(15)

Požiadavky na ekodizajn by nemali mať vplyv na funkčnosť z pohľadu používateľa a nemali by negatívne ovplyvňovať zdravie, bezpečnosť alebo životné prostredie. Nad akýmikoľvek potenciálnymi dodatočnými vplyvmi na životné prostredie počas produkčnej fázy výrobkov, na ktoré sa vzťahuje toto nariadenie, by mali predovšetkým prevážiť výhody zníženia spotreby elektrickej energie počas ich používania. S cieľom zaistiť spokojnosť spotrebiteľov so svetelnými zdrojmi šetriacimi energiu, najmä s diódovými, by sa požiadavky na funkčnosť mali stanoviť nielen pre smerové svetelné zdroje, ale aj pre nesmerové svetelné zdroje LED, pretože na tie sa nevzťahovali požiadavky na funkčnosť v nariadení Komisie (ES) č. 244/2009 (7). Požiadavky na informácie o výrobkoch by mali spotrebiteľom umožňovať informovaný výber.
(4)

Látka s číslom FCM 257 a názvom bis(hydroxypropyl)éter, ktorá je uvedená pod číslom CAS No 0000110-98-5, sa podľa tabuľky 1 prílohy I k nariadeniu (EÚ) č. 10/2011 môže používať ako prísada v plastoch. V smernici Komisie 2002/72/ES zo 6. augusta 2002, ktorá sa týka plastových materiálov a výrobkov, ktoré prichádzajú do styku s potravinami (3), bola táto látka uvedená pod číslom CAS 0025265-71-8. Uvedený zápis bol vypustený nadobudnutím účinnosti nariadenia (EÚ) č. 10/2011, ktorým sa nahradila smernica 2002/72/ES, pretože sa pokladal za nadbytočný. Avšak vzhľadom na to, že číslo CAS 0025265-71-8 sa skôr vzťahuje na obchodné použitie zmesi izomérov ako na čistú látku, malo by sa znovu vložiť do nariadenia (EÚ) č. 10/2011. Číslo CAS No 0000110-98-5 by malo zostať uvedené v tabuľke 1.
(4)

Dohody s Brazíliou a Thajskom vstupujú do platnosti 1. marca 2013, zatiaľ čo príslušné kvóty sa otvárajú ročne na obdobie od 1. júla do 30. júna. Preto je vhodné stanoviť výnimky z určitých ustanovení nariadenia (ES) č. 616/2007, ktoré sa má týmto nariadením zmeniť a doplniť. Predovšetkým by sa malo úmerne znížiť ročné množstvo na kvótový rok 2012/2013. Okrem toho z dôvodu, že nie je možné vopred predkladať žiadosti o nové kvóty, ktoré majú vstúpiť do platnosti 1. marca 2013, by malo v období od 1. marca 2013 do 30. júna 2013 platiť jednotné kvótové obdobie a mala by sa ustanoviť výnimka týkajúca sa bežného obdobia predkladania žiadostí podľa článku 5 ods. 1 nariadenia (ES) č. 616/2007. Obdobie platnosti dovozných povolení by sa malo zodpovedajúcim spôsobom zmeniť.
(5)

S cieľom zabrániť špekuláciám by sa počty kusov dostupné v rámci colnej kvóty mali sprístupňovať prevádzkovateľom, ktorí môžu preukázať, že sa skutočne významnou mierou podieľajú na obchode s tretími krajinami. Vzhľadom na túto skutočnosť a s cieľom zabezpečiť účinné riadenie by sa od príslušných prevádzkovateľov malo vyžadovať, aby počas roku, ktorý predchádza roku, pre ktorý sa prideľuje príslušná kvóta, doviezli minimálne 50 zvierat, vzhľadom na to, že zásielka 50 zvierat sa môže považovať za bežný náklad. Skúsenosti ukazujú, že nákup jednej zásielky je minimálnou požiadavkou na to, aby transakciu bolo možné považovať za skutočnú a rentabilnú.
2.

Príloha VIII sa mení a dopĺňa takto: a) V časti 1 sa oddiel „RAKÚSKO“ mení a dopĺňa takto: i) písm. c) sa nahrádza takto: „c) Všetky žiadosti o pozostalostné dôchodky na základe dôchodkového účtu podľa všeobecného zákona o dôchodkoch (APG) z 18. novembra 2004, s výnimkou prípadov podľa časti 2.“; ii) dopĺňa sa nové písm. g): „g) Všetky žiadosti o dávky podľa zákona o poistení notárov z 3. februára 1972 – NVG 1972.“ b) V časti 1 sa oddiel „ŠVÉDSKO“ nahrádza takto: „ŠVÉDSKO a) Žiadosti o zaručený dôchodok vo forme starobného dôchodku [kapitoly 66 a 67 zákonníka sociálneho poistenia (2010:110)]; b) Žiadosti o zaručený dôchodok vo forme pozostalostného dôchodku [kapitola 81 zákonníka sociálneho poistenia (2010:110)].“ c) V časti 2 sa za oddiel „BULHARSKO“ vkladá tento nový oddiel: „DÁNSKO a) Osobné dôchodky; b) Dávky v prípade úmrtia (na ktoré vzniká nárok na základe príspevkov na Arbejdsmarkedets Tillægspension vzťahujúcich sa na obdobie pred 1. januárom 2002); c) Dávky v prípade úmrtia (na ktoré vzniká nárok na základe príspevkov na Arbejdsmarkedets Tillægspension vzťahujúcich sa na obdobie po 1. januári 2002) uvedené v konsolidovanom zákone o doplnkových dôchodkoch na trhu práce (Arbejdsmarkedets Tillægspension) 942:2009.“ d) V časti 2 sa oddiel „ŠVÉDSKO“ nahrádza takto: „ŠVÉDSKO Dôchodky závislé od príjmu a povinné dôchodkové sporenie [kapitoly 62 a 64 zákonníka sociálneho poistenia (2010:110)].“